Председник Републике Србије Александар Вучић примио је и честитку патријарха московског и целе Русије Кирила, у којој се каже:

„Примите срдачне честитке поводом Вашег поновног избора на место председника Републике Србије.

На основу изражене воље грађана предстоји Вам да поново ступите на највишу државну функцију, што представља доказ поверења и подршке коју су становници земље указали спољној и унутрашњој политици коју Ви спороводите.

Народи Србије и Русије, уједињени православном вером, културом и традицијом, спојени вишевековним везама братства, и у тешким историјским временима увек су спремно помагали један другом. Данас, у условима политичког и економског притиска без преседана на нашу Отаџбину са стране, посебно ценимо подршку руководства и грађана Србије.

Велики допринос јачању пријатељских односа између људи и очувању заједничког духовног хришћанског наслеђа дају Руска Православна Црква и Српска Православна Црква. Симбол нашег јединства и братске љубави представља осликавање Храма Светог Саве у Београду – бисера српског православља.

Желим Вашој екселенцији душевну и физичку снагу, издашну помоћ Божију и успех у предстојећем одговорном државном служењу, а читавом народу Србије, благостање и мир”, наводи се у честитки патријарха Кирила.

Београд,

7. април 2022. године